Alan Murin

**Alan Murin**, vlastným menom **Alan Murín**, v minulosti vystupujúci pod pseudonymom **Sane** [vyslov: seɪn] (* 23. október 1998, Bratislava) je slovenský spevák, skladateľ, hudobný producent a zvukový inžinier. Na slovenskej hudobnej scéne pôsobí od roku 2019, kedy sa predstavil s jeho debutovou trilógiou EP – *[[15 23]]*, *[[23 10]]* a *[[19 98]]*. Ešte v tom istom roku ho oslovila speváčka Tina o spoluprácu, po tom, čo objavila jeden z jeho prvých hitov „Vypínam“, ktorý získal výraznú odozvu. Tina ju označila za jednu z mimoriadne zásadných pesničiek na slovenskej hudobnej scéne. Po tomto úspechu nasledovalo niekoľko singlov, s ktorými si získal pozornosť širšieho publika a postupne sa tak svojou hudobnou ambicióznosťou etabloval ako výrazná postava na slovenskej hudobnej scéne. Za pomerne krátku kariéru získal nielen širokú fanúšikovskú základňu, ale získal aj uznanie za svoj originálny hudobný štýl, talent a tvorivý prístup i od umeleckej obce, čo mu otvorilo dvere k spoluprácam s viacerými medzinárodne uznávanými umelcami a producentmi. Spolupracoval s interpretmi ako Kali, Rytmus, Ego, Separ, Majk Spirit, Tina, Pil C, Celeste Buckingham, Dominika Mirgová, ADiss, Momo, či skupinou Moja Reč. Spolupracoval i so zahraničnými umelcami ako Raunii, IOVA či Serban Cazan. V roku 2021 získal ocenenie v Ruka Hore Awards ako Skokan roka. Jeho dlho očakávaný debutový album *[[Trueself]],* na ktorom spolupracoval s viacerými slovenskými umelcami, vyšiel v roku 2022. Album zaznamenal úspech na domácej úrovni, kedy debutoval na vrchole rebríčka slovenských albumov ČNS IFPI. V tom istom roku získal tri ocenenia v Ruka Hore Awards a jeho debut obsadil 2. miesto v kategórii *Album roka*. Okrem neho vydal päť EP. Medzi jeho najväčšie hity patria piesne „Domov“, „Do rúk“, „Raz Dva Tri“, „Dokola“ či „Prepáč“. Aktívne sa venuje hudobnému inžinierstvu a produkcii, pričom si sám píše aj texty piesní. Má na konte produkcie vo Veľkej Británii, USA, Česku aj Rumunsku. Skladby produkoval napríklad pre Dominiku Mirgovú.

Jeho videoklipy na YouTube často obsadzujú popredné priečky slovenského rebríčka YouTube trending. Prvýkrát sa dostal na jeho vrchol s videoklipom k singlu „Prepáč“, a to len v priebehu niekoľkých hodín od vydania. Toto prvenstvo si udržal niekoľko týždňov. Opäť ovládol rebríček YouTube trendov s duetom „Do rúk“ s Tinou, a to i bez videoklipu k piesni. Vďaka obrovskému ohlasu vznikol k nej i videoklip, ktorý je doposiaľ s viac ako 8 miliónmi zhliadnutí aj najsledovanejším videoklipom zo spevákovej vlastnej tvorby na platforme. Po tretíkrát sa to podarilo hitu „Raz Dva Tri“. YouTube kanál Alana Murina má doposiaľ viac ako 70 miliónov zhliadnutí.

Alan Murin je známy svojou osobitou interpretáciou, autenticitou a priamočiarosťou.**** Jeho hudobný štýl a zvuk sú ovplyvnené pestrou škálou hudobných žánrov, vrátane popu, rocku, hip-hopu a elektronickej hudby. Svoju tvorbu sám klasifikuje ako New Pop, ktorý však vychádza z dlhoročnej náklonnosti k rapu. Má charakteristický štýl, ktorý spája moderné zvuky s úprimnými textami, často skúmajúcimi témy lásky a osobných skúseností. Jeho devízou je okrem veľmi špecificky kvalitného zvuku aj hudobná vzdelanosť.

Po dvoch rokoch intenzívnej práce v slovenskom hudobnom priemysle sa zaradil medzi najaktívnejších slovenských interpretov. Za pomerne krátku kariéru má na konte viac ako štyridsať videoklipov a na ďalších pätnástich hosťoval.

## Hudobná kariéra

### 1998 – 2019: Skorý život a hudobná cesta
Alan Murín sa narodil a vyrastal v Bratislave. Hoci nepochádza z umeleckej rodiny, jeho vášeň pre hudbu sa prejavila už v mladom veku. Veľký vplyv na neho mala jeho sestra, ktorá mu púšťala rôznu zahraničnú tvorbu, akú predtým nikdy nepočul. To, že sa chce hudbe venovať profesionálne, si uvedomil až ku koncu strednej školy. Kúpil si mikrofón, naučil sa pracovať s rôznymi počítačovými programami na tvorbu hudby a začal vytvárať texty a melódie, ktoré vkladal do demo skladieb. Tie začal vydávať už v roku 2017 pod pseudonymom „Sane“ na platforme SoundCloud.

Po strednej škole navštevoval rok Vysokú školu manažmentu v Bratislave. Neustále však tvoril hudbu a na internete hľadal rôzne návody a inšpirácie, čo ho priviedlo k ponuke štúdia v zahraničí. Spontánne sa rozhodol prihlásiť na štúdium zvukového inžinierstva a hudobnej produkcie na Point Blank Music School v Londýne, kde ho úspešne prijali.

Súčasťou jeho životnej cesty bola aj práca v obchode s bicyklami, stavebninami, ako barman či barber.

### 2019 – 2020: Začiatok kariéry a trilógia EP
Popri štúdiu v Londýne začal s budovaním svojej hudobnej kariéry na Slovensku. Vsadil na autenticitu a ako pseudonym začal používať svoje občianske meno. V júni 2019 založil vydavateľstvo Trueself Records a o mesiac neskôr podpísal zmluvu s Universal Music na Slovensku. Na hudobnú scénu sa predstavil svojím debutovým hudobným počinom – trojicou žánrovo konceptuálne ladených EP (*[[15 23]], [[23 10]] a [[19 98]]*), ktoré postupne odhaľoval ako kapitoly. Mená jednotlivých EP znázorňujú reálny čas, dátum a rok Alanovho narodenia. Každé z nich obsahuje trojicu piesní. Všetky skladby na EP produkoval spoločne s ním producent zo Škótska Charlie Leslie počas spevákovho štúdia v Londýne.

Taktiež v júli vyšlo debutové EP s názvom *15 23,* ktoré vníma ako začiatok svojej hudobnej kariéry. Symbolika je dokonca aj v samotnom načasovaní vydania, keďže oficiálne vyšilo 23. júla o 15:23*.* EP možno charakterizovať ako New Pop, no vo výraznej miere je ovplyvnené hip-hopom. Sú na ňom i skladby, kde sa prepletá pestrá paleta rôznych žánrov, ako napríklad pop, hip-hop, RnB, soul, DnB, dubstep, EDM či rock. Debutový singel „Sám Sebou“ vydaný v júli mal úspešný štart. Bol k nemu nakrútený i jednoduchý autentický videoklip so zábermi z bratislavských ulíc, či z Londýna. V auguste predstavil z EP singel „Vypínam“, v ktorom sa vyznáva aj z toho, čo preňho znamená rodina a domov. Vydanie debutového projektu, v porovnaní s množstvom iných začínajúcich interpretov, sa tešilo veľkému úspechu. Každá skladba zaznamenala desaťtisíce zhliadnutí na YouTube aj prehratí na streamovacích službách.

V septembri nasledovalo druhé EP s názvom, v ktorom rozoberá najmä lásku k životu a vzťahy. Je koncepčne pripravené tak, aby pre poslucháča od začiatku do konca priblížilo jeho príbeh. I tento krát sa predstavuje v rôznych žánroch. Spolu s EP vyšiel aj videoklip ku skladbe Život, ktorý zachytáva krásu v jednoduchosti života.

Ešte pred vydaním tretieho EP sa 21. novembra predstavil prvýkrát naživo ako predskokan českej skupiny Mirai na ich bratislavskom koncerte.

V decembri uzatvoril svoju debutovú trilógiu záverečným EP s názvom *19 98*.

V apríli 2020 vyšiel videoklip k minuloročnému prelomovému singlu „Vypínam“ z prvého EP. Rozhodol sa tak preto, lebo práve táto skladba si z celej trilógie EP nahrávok získala najväčšiu priazeň a záujem fanúšikov. Skladba dosiahla v tom čase spolu viac ako 500.000 prehratí na streamingových službách a na základe tejto veľkej odozvy vznikol videoklip ako poďakovanie. V máji vyšiel videoklip ku skladbe „SR C“ z poslednej časti trilógie.

Vďaka trojici vydaných EP mladý hudobník v priebehu štyroch mesiacov predstavil deväť skladieb, čo by vystačilo aj na štúdiový album. Postupným predstavovaním skladieb však získal pozornosť fanúšikov aj médií. Aj napriek úspechom pod hlavičkou Universal Music, prostredníctvom ktorého vydal tri EP, sedem slovenských a dva anglické single, stále túžil po umeleckej nezávislosti. V júli 2020 tak opustil Universal Music a začal vydávať pod vlastným vydavateľstvom.

Počas roka 2020 Alan uviedol na svet svoj prvý oficiálny singel s názvom „Telefonát“.

### 2021 – 2022: Príprava albumu a pobyt v Spojených štátoch
Po Londýne nasledovala ďalšia významná kapitola v hudobnej kariére Alana. Začiatkom roka 2022 sa rozhodol preskúmať svoje kariérne možnosti v Spojených štátoch amerických, konkrétne v hudobne bohatom prostredí Los Angeles. Jeho proaktívny prístup sa prejavil hneď po príchode do LA, keď sa rozhodol osloviť miestnych obyvateľov priamo na uliciach. Tento netradičný spôsob networkingu viedol k viac ako 30 rozhovorom už počas prvého dňa. Výsledkom Alanovho odhodlania a iniciatívy bolo, že ešte v ten istý večer sa ocitol v nahrávacom štúdiu. Tam nadviazal spoluprácu s miestnym raperom Rauniim, s ktorým počas svojho pobytu v USA vydal singel „AYAY“. O mesiac neskôr vydal svoj prvý reggaetonový počin – ich druhý spoločný singel „ELEY“.

V apríli 2022 sa hosťoval spoločne so speváčkou Laris Diam na skladbe „Tam kam“ Petra Panna.

14. mája 2022 vystúpil na half-time šou na RFA Grand Opening v Bratislave so skladbou „SR C“ a spoločne s Tinou so skladbou „Baby Blue“.

### 2022 – 2023: Album ''Trueself''
náhľad|Natáčanie videoklipu k skladbe „Človek“ v máji 2023.
Očakávaný album avizoval v auguste 2022 pilotný singel „Prepáč“. Emotívna skladba získala pozitívny ohlas. Po štyroch hodinách od vydania sa dostala do YouTube trendov a o  niekoľko hodín i na vrchol rebríčka, kde si prvenstvo udržala niekoľko týždňov. umiestnila sa aj v ČNS IFPI rebríčku Top 100 digitálnych singlov na Slovensku na 5. mieste.

26. augusta vystúpil so svojou kapelou na Uprising festivale v Bratislave.

22. septembra bol spustený oficiálny predpredaj debutového albumu, ktorý dostal názov *[[Trueself]]*. V rovnaký dátum zverejnil aj druhý singel s názvom „Lifestyle“. V októbri nasledoval reggaetonom ladený singel „Raz Dva Tri“, na ktorom spolupracoval s Kalim. Skladbu produkoval Peter Pann. Hlavnú úlohu vo videoklipe stvárnila modelka Viki Frajková. Videoklip sa takmer okamžite dostal na vrchol YouTube trendov. Singel rotoval i v rádiách. Umiestnil sa na 26. mieste ČNS IFPI rebríčka Top 50 slovenských rádio singlov.

Album Trueself sa dočkal svojho fyzického vydania na CD 22. októbra 2022. V digitálnej distribúcii vyšiel o týždeň neskôr, 4. novembra. Bol vydaný pod vlastným vydavateľstvom s rovnomenným názvom TRUESELF RECORDS. Na svoj album, obsahujúci 14 autorských skladieb, sa po prvýkrát vo svojej kariére rozhodol pozvať aj hostí. Debut obsahuje spolupráce s viacerými slovenskými interpretmi vrátane Rytmusa, Separa, Ega, Kaliho, Celeste Buckingham či Tiny. Skladby na albume sú „zvukovo veľmi prepojené“, no sú na ňom aj skladby, v ktorých sa predstavuje spevák „v úplne novej polohe“, až natoľko, že v niektorých piesňach ho nespoznali ani jeho najbližší spolupracovníci. S vydaním albumu Alan oznámil plán postupne vydať ku každej skladbe na albume aj videoklip.

Koncom októbra nasledoval singel „Vamos Bombas“, na ktorom hosťujú Rytmus. Skladbu produkoval Call Me G. Videoklip, ktorý vznikal počas troch mesiacov koncertnej sezóny sa rýchlo dostal aj do trendov na YouTube. V novembri boli vydané videoklipy ku skladbám „Suave“ a „1000 Básní“, na ktorej hosťovala Laris Diam. V decembri vyšiel vizuál k duetu „Do rúk“ s Tinou, ktorý sa stretol s veľkým úspechom. Skladba sa dostala na vrchol rebríčka YouTube trendov, a to aj bez toho, aby mala videoklip. V roku 2023 vyšiel singel i na CD nosiči.

V marci 2023 vydal skladbu „Cesta je cieľ“, ktorá vznikla v spolupráci s francúzskym producentom a youtuberom Ysosom, ktorý v rámci svojho konceptu hľadá náhodných umelcov na svete, s ktorými sa skontaktuje a ponúknem im spoločnú skladbu. Po výbere Slovenska našiel Alana cez TOP 50 umelcov v streamingoch na Spotify.

Krst albumu *Trueself* sa uskutočnil 22. marca 2023 v bratislavskom podniku Nibble v budove Zichyho paláca.

V máji sa objavil na dvoch spoluprácach na Kaliho albume *Banan* v skladbách „Srdce ako z kameňa“ a „Kým ťa mám“.

V decembri hosťoval na tanečnej skladbe „Sóda“ frontmana skupiny Medial Banana Pokymana.

### 2024: Nová éra zvuku a EP ''Láska Je Cool''
Vo februári 2024 vydal svoj prvý medzinárodný singel „Still Love You“, na ktorom spolupracoval s rumunskou speváčkou Iova a renomovaným rumunským producentom Serbanom Cazanom. Singel si našiel svoje miesto nielen v slovenských a českých rádiách, ale aj v rádiách v Belgicku, Kanade či Rumunsku. Druhý tohtoročný singel je pre speváka takisto míľnikom v kariére. Singel „Dokola“, vydaný v marci, predstavuje novú éru zvuku v Alanovej hudobnej produkcii. Podľa speváka je takpovediac predelom medzi tvorbou pred touto skladbou a po tejto skladbe. V súčasnosti začal pracovať so žánrami, s ktorými v minulosti nepracoval a venuje viac pozornosti produkcii.

náhľad|Počas koncertu v Ministry of Fun v rámci ''Retrostar Tour'' v marci 2024.
Ako hosť sa predstavil v rámci turné *Retrostar Tour* Kaliho a Petra Panna. Turné predchádzal spoločný singel „Mám ťa rád”, ktorý spoločne odpremiérovali na koncertnej zastávke v Bratislave.

Nasledovali single „Povedz Prečo“, „Animal Style“ a „Srdcom Buran“. V júni vyšlo štvrté EP *[[Láska Je Cool]].* V septembri vydal singel „Domov“.

## Diskografia

;Štúdiové albumy
* 2022: *[[Trueself]]*

;EP
* 2019: *[[15 23]]*
* 2019: *[[23 10]]*
* 2019: *[[19 98]]*
* 2024: *[[Láska Je Cool]]*
* 2025: *[[Živijó (EP)|Živijó]]* (s Kalim a Petrom Pannom)

## Filmografia
;Televízia

## Koncertné turné

**Ako predskokan**

## Ocenenia a nominácie
;Ruka Hore Awards

;Ceny SOZA

;Radio Head Awards

;SOWA Social Awards Slovakia

## Referencie

## Iné projekty

## Externé odkazy
* 
* Alan Murin na AllMusic
* Alan Murin na Discogs
* Alan Murin na Bandcamp
* 
* 

Kategória:Alan Murin
Kategória:Slovenskí popoví speváci
Kategória:Slovenskí reperi
Kategória:Slovenskí hiphopoví speváci
Kategória:Slovenskí speváci elektronickej hudby
Kategória:Osobnosti z Bratislavy